Meta: Shpresoj që Haradinaj të kthehet shpejt në Kosovë
Kryetari i parlamentit të Shqipërisë, Ilir Meta tha se ndalimi i zotit Hardinaj ishte tronditës por shfaqi shpresën se ai do të kthehet shpejt në Kosovë.
Kryetari i Parlamentit të Shqipërisë, Ilir Meta, tha të dielën se është i bindur që udhëheqësi i Aleancës për Ardhmërinë e Kosovës, Ramush Haradinaj, së shpejti do të kthehet në Kosovë. Ai i bëri këto komente gjatë qëndrimit në Prishtinë ku u takua me zyrtarë të Aleancës për Ardhmërinë e Kosovës, pas ndalimit të ish kryeministrit të Kosovës, Ramush Haradinaj të mërkurën në Francë, në bazë të një urdhër arresti të lëshuar nga autoritetet serbe 13 vjet më parë. Zoti Haradinaj vazhdon të mbahet në paraburgim në qytetin Colmar në Francën lindore, pasi një gjykatë franceze vendosi që ai të qëndrojë në paraburgim derisa Serbia të bëjë kërkesën zyrtare për ekstradim. Zoti Meta tha gjatë një konference se arrestimi i zotit Haradinaj ishte akt befasues dhe tronditës. tha zoti Meta. Ai shtoi se shpreson që Franca si një vend mjaft demokratik dhe si një vend që kontribuon për qëndrueshmërinë dhe paqen në Kosovë dhe rajon do t’i përmbahet konventave ndërkombëtare. tha ai. Zoti Meta tha se solidarizohet me institucionet e Kosovës dhe shprehu besimin se shumë shpejt zoti Haradinaj do të kthehet. tha zoti Meta. Ndalimi i Ramush Haradinaj nga autoritet e Francës ka nxitur reagimin e institucioneve dhe partive politike në Kosovë, të cilat bënë thirrje për lirimin e tij të menjëhershëm, ndërsa tashmë avokatët mbrojtës kanë bërë edhe kërkesën zyrtare për lirimin e tij. Kryesia e Parlamentit të Kosovës ka vendosur që javën e ardhshme të mbajë një seancë e jashtëzakonshme lidhur me ndalimin e zotit Haradinaj. Ndalimi i tij ka nxitur edhe protesta të shumta nëpër Kosovë dhe vende të ndryshme evropiane. Edhe, ligjvënësi amerikan Eliot Engel ka kërkuar lirimin e zotit Haradinaj ndërsa e ka quajtur të papranueshme që Serbia po abuzon me Interpolin për të vënë në shënjestër ish kryeministrin e Kosovës, Ramush Haradinaj. Në një komunikatë të zyrës së zotit Engel theksohet se "kjo nuk ka të bëj me sundimin e ligjit apo drejtësinë. Gjykata Ndërkombëtare e ka shfajësuar dy herë zotin Haradinaj. Ky veprim vetëm nxitë tensionet dhe shton mundësitë për konflikt në të ardhmen". Autoritetet në Kosovë kanë kërkuar disa herë nga policia ndërkombëtare, Interpol që mos merren parasysh fletarrestimet e lëshuara nga autoritetet e Serbisë për qytetarët e Kosovës. Kërkesat kishin pasuar disa raste të ndalimit nëpër aeroporte të drejtuesve të ish Ushtrisë Çlirimtare të Kosovës në bazë të fletarrestimeve të lëshuara nga Beogradi. Mosnjohja e pavarësisë së Kosovës nga një numër shtetesh që janë edhe pjesë e Interpolit e vështirëson edhe bashkëpunimin e saj me këtë organizatë.